**DIRECȚIA GENERALĂ PĂDURI**

**DIRECȚIA CONTROL SILVIC ȘI CINEGETIC (DCSC)**

**DREPTURILE ȘI OBLIGAȚIILE AUTORITĂȚIILOR/INSTITUȚIILOR PUBLICE ÎN DESFĂȘURAREA ACTIVITĂȚILOR DE CONSTATARE ȘI APLICAREA A SANCȚIUNILOR CONTRAVENȚIONALE, PRECUM ȘI DREPTURILE ȘI OBLIGAȚIILE PERSOANELOR CARE SUNT SUPUSE ACESTOR ACTIVITĂȚI**

*Secțiune denumită* ***”Drepturi și obligații prevăzute de legislația silvică și cinegetică la constatarea și aplicarea sancțiunilor contravenționale”,*** *special dedicată informării publice în scopul prevenirii săvârșirii de contravenții,* *conform prevederilor art. 3 alin. (1) lit. b) din* *LEGEA nr. 270 din 22 decembrie 2017 a prevenirii*

1. **DATE GENERALE**
   1. Legislația în vigoare care conferă personalului silvic cu atribuții de control din cadrul DCSC competența materială și teritorială pentru constatarea și sancționarea contravențiilor este cea postată în secțiunea special dedicată denumită ***”Legislație silvică și cinegetică aplicabilă”***, secțiune conformă prevederilor art. 3 alin. (1) lit. a) din LEGEA nr. 270 / 2017 a prevenirii.

**Competența agenților constatatori reglementată de actele normative privind constatarea și sancționarea contravențiilor corespunde obligațiilor stabilite de legislație în sarcina persoanelor. În timpul exercitării controlului, agenții constatatori au obligația să descrie, din legislația în sarcina persoanelor, obligațiile încălcate și împrejurările încălcării care au condus la stabilirea faptelor contravenționale și la aplicarea sancțiunilor.**

Actele normative privind constatarea și sancționarea contravențiilor silvice și cinegetice sunt următoarele:

* Legea nr. 171/2010, privind stabilirea și sancționarea contravențiilor silvice, cu modificările și completările ulterioare;
* Legea nr. 407/2006, vânătorii și a protecției fondului cinegetic, cu modificările și completările ulterioare;
* Legea nr. 56/2010, privind accesibilizarea fondului forestier național, cu modificările și completările ulterioare.
* Ordonanța de urgență nr. 139 / 2005 privind administrarea pădurilor din România art. 10, 17 și 18, cu modificările și completările ulterioare
* Hotărârea Guvernului nr. 483/2006 pentru aprobarea atribuiților ocoalelor silvice de stat și ale celor constituite ca structuri proprii, a obligațiilor ce revin deținătorilor de păduri, în vederea respectării regimului silvic, precum și a Regulamentului de aplicare a Ordonanței de Urgență a Guvernului nr.139/2005 privind administrarea pădurilor din România;
* Legea nr. 107/2011 privind comercializarea materialelor forestiere de reproducere, cu modificările și completările ulterioare.

Aceste acte normative se completează, de drept, cu prevederile Ordonanței nr. 2/2001 privind regimul juridic al contravențiilor, cu modificările și completările ulterioare.

Din acestea, actele normative care conțin prevederi sub incidența Legii prevenirii sunt: Legea nr. 171/2010, cu modificările și completările ulterioare; Legea nr. 407/2006, cu modificările și completările ulterioare; Legea nr. 56/2010, cu modificările și completările ulterioare.

**Aceste reglementări sunt afișate și pe portalul ”prevenire.gov.ro” al Ministerului pentru Mediul de Afaceri, Comerț și Antreprenoriat, secțiunea ”Legislație”.**

* 1. Faptele contravenționale pentru care personalul silvic cu atribuții de control din cadrul DCSC are competențe de constatare și aplicare a sancțiunilor contravenționale, precum și a sancțiunilor și/sau a altor măsuri aplicabile, sunt descrise în secțiunea special dedicată denumită ***”Fapte sancționate contravențional de legislația silvică și cinegetică”***, secțiune conformă prevederilor art. 3 alin. (1) lit. c) din LEGEA nr. 270 / 2017 a prevenirii. Aceste fapte sunt menționate, corespunzător sancțiunilor care se stabilesc și se aplică de agenții constatatori, de acte normative:

Faptele contravenționale prevăzute de Hotărârea de Guvern nr.33/2018 cuprinse în actele normative specifice pentru care personalul silvic cu atribuții de control are obligații de aplicare a măsurilor stabilite de Legea nr. 270 din 22 decembrie 2017 a prevenirii **sunt evidențiate prin chenar în textul actelor normative afișate la secțiunea ”Legislație silvică și cinegetică aplicabilă”.**

Faptele respective sunt afișate și pe portalul **”prevenire.gov.ro”** al Ministerului pentru Mediul de Afaceri, Comerț și Antreprenoriat, secțiunea **”Contravenții”.**

1. **DREPTURILE ȘI OBLIGAȚIILE PERSONALULUI SILVIC CU ATRIBUȚII DE CONTROL DIN CADRUL DCSC CARE ÎNDEPLINEȘTE ATRIBUȚIILE AGENȚILOR CONSTATATORI PREVĂZUTE DE LEGE**
   1. **În exercitarea atribuțiilor,** **personalul cu atribuții de control îndeplinește funcții ce implică exercițiul autorității de stat, pentru:**
2. controlul aplicării și respectării normelor tehnice, juridice și economice care constituie regimul silvic;
3. controlul aplicării și respectării regimului cinegetic;
4. controlul modului în care se aplică și se respectă normele specifice în vegetația forestieră din afara fondului forestier;
5. controlul aplicării normelor referitoare la proveniența, circulația și comercializarea materialelor lemnoase, la regimul spațiilor de depozitare a materialelor lemnoase și al instalațiilor de prelucrat lemn rotund, precum și a unor măsuri de aplicare a Regulamentului (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor ce revin operatorilor care introduc pe piață lemn și produse din lemn;
6. controlul circulației produselor nelemnoase din fondul forestier național.
   1. **În exercitarea controlului, personalul competent are drepturile prevăzute de legislația în vigoare privind:**

* accesul deplin, în condițiile legii, în terenurile care fac parte din fondul forestier și fondul cinegetic, indiferent de natura proprietății, în sediile persoanelor juridice sau în incintele în care se desfășoară o activitate în care se desfășoară o activitate din domeniul silviculturii sau cinegetic;
* stabilirea identității persoanelor care încalcă dispozițiile legale din domeniul silviculturii sau cinegetic;
* controlul modului de producere, depozitare, circulație a materialelor lemnoase, în toate locurile și spațiile în care se desfășoară activitatea operatorilor economici;
* participarea, cu delimitarea competențelor și în baza protocoalelor, la activitățile comune de constatare a contravențiilor și infracțiunilor prevăzute de legislația silvică sau cinegetică;
* participarea, cu delimitarea competențelor, în echipe de intervenție mobile în baza informațiilor proprii sau transmise de structurile cu atribuții specifice ale statului, inclusiv în punctele vamale și cele de trecere a frontierei;
* participarea la activitățile de control al vehiculelor care transportă material lemnos pe drumurile publice și al documentelor aferente acestei activități, împreună cu agenții și ofițerii din cadrul Poliției Române;
* oprirea și controlul vehiculelor care transportă material lemnos pe drumurile forestiere și documentele aferente acestei activități.
* constatarea și sancționarea faptelor care pot fi încadrate drept contravenții în domeniul silvic și cinegetic și aplicarea sancțiunilor principale și a celor complementare prevăzute de lege, inclusiv măsura confiscării bunurilor folosite ori rezultate în urma săvârșirii faptelor ilegale;
* constatarea faptelor care pot constitui infracțiuni prevăzute de legislația din domeniile forestier și cinegetic, cu sesizarea acestora către organele de urmărire penală competente, în condițiile prevăzute de Codul de procedură penală.
  1. **În timpul controalelor, echipa de control are următoarele drepturi:**
* să efectueze verificări în prezența reprezentantului legal al entității controlate sau a unei persoanei desemnate de către acesta, care are obligația de a însoți echipa de control în orice sediu și/sau perimetru în care entitatea își desfășoară activitatea;
* să solicite prezența reprezentantului legal al entității controlate și a altor persoane/angajați, în vederea furnizării de informații și de note explicative scrise, precum și a prezentării de documente, înscrisuri, registre și alte asemenea utile controlului;
* să solicite și să verifice, în totalitate sau prin sondaj, orice înscrisuri, informații, înregistrări de orice fel, care pot avea legătură cu activitatea entității controlate, precum și cu sistemele informatice de evidență și prelucrare a datelor;
* să solicite copii, dacă este cazul, ale documentelor, fișierelor, înscrisurilor, registrelor și alte asemenea în formă fizică/scanate/electronic, după caz. Pentru documentele pe suport hârtie, copiile solicitate vor fi semnate, iar pentru documentele pe suport electronic, acestea vor fi certificate prin declarații olografe sub semnătură privată sau sub semnătură electronică extinsă de către conducătorul sau reprezentantul legal al entității controlate.
* să ridice date/documente în original, în baza procesului-verbal de ridicare;
* să solicite toate informațiile și explicațiile referitoare la acțiunile/operațiunile desfășurate de către entitatea supusă controlului. Documentele în original întocmite la solicitarea echipei de control vor fi semnate de conducătorul sau de reprezentantul legal al entității controlate
* să solicite note explicative scrise reprezentantului legal al entității controlate, precum și angajaților acesteia.

Componența echipei de control poate fi modificată/completată, dacă se consideră necesar.

* 1. **În exercitarea controlului, membrii echipei de control au următoarele obligații:**
* să se identifice prin prezentarea legitimației de serviciu;
* să înregistreze procesul-verbal de control în registrul unic de control al entității supusă controlului și, după caz, să opereze în acesta mențiuni cu privire la planul de remediere prevăzut de actele normative;
* să efectueze controlul astfel încât să afecteze cât mai puțin activitatea curentă a entității controlate;
* să respecte programul de lucru al entității controlate; controlul se poate desfășura și în afara programului de lucru al entității, cu acordul scris al reprezentantului legal al acesteia;
* să notifice entitatea care va fi supusă controlului periodic printr-o adresă transmisă prin poștă cu confirmare de primire sau, după caz, prin fax ;
* să aplice în mod corect prevederile legislației specifice aplicabile entității controlate;
* să păstreze confidențialitatea asupra datelor și informațiilor obținute.
  1. **Activitatea de control, indiferent de scopul și obiectivele stabilite, este supusă unor condiționări și limitări, determinate, în principal, de:**
* competențele (materială și teritorială) instituite prin actele normative;
* domeniul (domeniile) de activitate al(e) entității controlate susceptibil(e) să dezvolte riscuri de neconformitate cu dispozițiile legale;
* obligativitatea respectării principiilor ingerinței minime în activitatea entității controlate și a prezumției de nevinovăție a personalului care acționează în structurile de conducere / administrare sau de execuție ale acesteia;
* recunoașterea și protejarea obiectului (obiectelor) de activitate, a scopului legitim pentru realizarea cărora a fost înființată entitatea controlată/inspectată și a confidențialității datelor și informațiilor rezultate.
* aplicarea instrumentelor care să asigure prevenirea săvârșirii de contravenții în conformitate cu prevederile Legii nr. 270 din 22 decembrie 2017 a prevenirii, în cazul faptelor prevăzute de Hotărârea de Guvern nr.33/2018.

Pentru faptele prevăzute de Hotărârea de Guvern nr.33/2018, persoanele cu atribuții de constatare și sancționare a faptelor contravenționale vor aplica următoarea procedură de îndrumare și control:

 Identifică, în baza prevederilor Hotărârii de Guvern nr.33/2018, faptele de natură contravențională care intră sub incidența Legii prevenirii nr. 270/2017;

 Consultă registrul unic de control sau în evidențele proprii, după caz, dacă persoanele / entitățile au beneficiat de prevederile Legii prevenirii într-un termen de trei ani pentru fapta săvârșită, caz în care sunt direct aplicabile prevederile legale în vigoare privind constatarea și sancționarea contravențiilor;

 Îndrumă persoanele controlate, în vederea îmbunătățirii activității verificate, prin înlăturarea cauzelor ce generează sau a condițiilor care favorizează abaterile de la lege; rolul de îndrumare a persoanelor controlate se exercită prin indicațiile și orientările necesare pentru evitarea pe viitor a încălcării prevederilor legale și pentru aplicarea corectă și unitară a prevederilor legale. Îndrumarea și asistența entităților controlate constau în furnizarea de informații cu caracter general, în legătură cu modul în care acestea trebuie să procedeze pentru a se conforma unei obligații legale. Despre îndeplinirea acestei obligații se va face mențiune expresă în procesul-verbal de control, consemnându-se indicațiile și orientările oferite;

 În situațiile prevăzute de Legea nr. 270 din 22 decembrie 2017 a prevenirii, în cazul faptelor prevăzute de Hotărârea de Guvern nr.33/2018, încheie un proces-verbal de constatare a contravenției, prin care aplică sancțiunea avertismentului, la care anexează un plan de remediere care poate avea un termen de maximum 90 de zile calendaristice, fără să aplice sancțiuni contravenționale complementare;

Agenții constatatori au obligația să facă mențiuni în registrul unic de control cu privire la planul de remediere. Prevederile art. 4, din Legea nr.252/2003 rămân aplicabile;

 În termen de maximum 10 zile lucrătoare de la data expirării termenului de remediere, persoanele cu atribuții de control au obligația să reia controlul și să completeze partea a II-a a planului de remediere anexat la procesul-verbal de constatare a contravenției și de aplicare a sancțiunii și, dacă este cazul, registrul unic de control, cu mențiuni privind modalitatea de îndeplinire a măsurilor de remediere dispuse;

 În cazul în care entitățile obligate să dețină registrul unic de control nu prezintă acest document, nu aplică prevederile art. 4 și art. 5, din Legea prevenirii, în sensul că entitatea controlată nu mai beneficiază de procedurile descrise de aceste articole, fiind direct aplicabile prevederile legale în vigoare privind constatarea și sancționarea contravențiilor; totodată, aplică prevederile art. 3, alin. (5) – *”verificarea se efectuează, iar cauzele neprezentării se consemnează în actul de control”*, art. (7), lit. b) – *” Constituie contravenții ..... neprezentarea registrului unic de control la solicitarea organelor de control specializate”* și art.8, alin. (1), lit. b) din Legea nr.252/2003 - *”Contravențiile prevăzute la art. 7 se sancționează cu amendă .... ”* de la 1000 lei la 2000 lei;

 Agentul constatator nu întocmește un plan de remediere și aplică doar sancțiunea avertismentului, în următoarele situații: în cazul în care, în cursul derulării controlului, contravenientul își îndeplinește obligația legală; în cazul în care contravenția săvârșită nu este continuă (respectiv încălcarea obligației legale nu durează în timp);

1. **DREPTURILE ȘI OBLIGAȚIILE PERSOANELOR CARE SUNT SUPUSE ACTIVITĂȚILOR DE CONTROL**
   1. **Drepturile entităților persoane fizice și juridice care sunt supuse activităților de control sunt următoarele:**

* să fie notificate cu privire la începerea acțiunii de control, în cazul controlului periodic;
* să beneficieze, din partea echipei de control, de un tratament just și echitabil bazat pe un dialog instituțional constructiv;
* să beneficieze de principiul proporționalității, încât sancțiunea principală și cea complementară aplicate de către agentul constatator să fie dozate în funcție de gravitatea faptei contravenționale, de nivelul de culpă a contravenientului și de circumstanțele în care a fost săvârșită fapta.
* să fie informate cu privire la rezultatele controlului efectuat;
* să formuleze obiecțiuni la procesul-verbal de control întocmit de echipa de control, dacă este cazul;
* să conteste măsurile și sancțiunile dispuse prin actele emise;
* să solicite și să primească îndrumările, indicațiile și orientările necesare de la persoanele cu atribuții de control, pentru evitarea pe viitor a încălcării prevederilor legale;
* să beneficieze de prevederile Legii nr. 270/2017 în cazul constatării săvârșirii uneia dintre contravențiile stabilite prin H.G 33/2018: art. 3 alin. (2), alin. (3) lit. a) și b), art. 4, art. 6 lit. a) și c), art. 7 alin. (1) lit. d) și f), art. 9 lit. f), art. 10 lit. a), art. 12 lit. a) -c) și d), g) și h), art. 13 alin. (1) lit. e) și f) și alin. (2), art. 15 alin. (1) lit. c) și e), art. 16 alin. (3), art. 17 lit. a) și e), art. 19 alin. (4) lit. g) -i), m) și o), art. 21 lit. a) și b) din Legea nr. 171/2010 privind stabilirea și sancționarea contravențiilor silvice, publicată în Monitorul Oficial al României, Partea I, nr. 513 din 23 iulie 2010, cu modificările și completările ulterioare; art. 8 alin. (1) lit. b) din Legea nr. 56/2010 privind accesibilizarea fondului forestier național, publicată în Monitorul Oficial al României, Partea I, nr. 183 din 23 martie 2010, cu modificările ulterioare; art. 48 alin. (1) lit. a), pentru încălcarea prevederilor art. 23 alin. (1) lit. m), art. 48 alin. (1) lit. c1) și art. 48 alin. (1) lit. d), pentru încălcarea prevederilor art. 17 alin. (1) din Legea vânătorii și a protecției fondului cinegetic nr. 407/2006, publicată în Monitorul Oficial al României, Partea I, nr. 944 din 22 noiembrie 2006, cu modificările și completările ulterioare.
  1. **Obligațiile** **persoanelor care sunt supuse activităților de constatare a contravențiilor sunt următoarele:**
     1. **Obligații generale**
* să cunoască prevederile legale aplicabile în domeniul lor de activitate:
* *CODUL SILVIC din 19 martie 2008 (Legea nr. 46/2008) – Republicare, cu modificările și completările ulterioare;*
* *ANEXA Nr. 2 la HG nr. 861/2009: PROCEDURA de realizare a serviciilor silvice și de efectuare a controalelor de fond;*
* *HOTĂRÂREA Guvernului nr. 483/2006 pentru aprobarea atribuțiilor ocoalelor silvice de stat și ale celor constituite ca structuri proprii, a obligațiilor ce revin deținătorilor de păduri, în vederea respectării regimului silvic, precum și a Regulamentului de aplicare a Ordonanței de Urgență a Guvernului nr.139/2005 privind administrarea pădurilor din România;*
* *REGULAMENT din 23 septembrie 2009 de pază a fondului forestier, aprobat prin HG nr. 1076 din 23 septembrie 2009, cu modificările și completările ulterioare;*
* *NORMELE referitoare la proveniența, circulația și comercializarea materialelor lemnoase, la regimul spațiilor de depozitare a materialelor lemnoase și al instalațiilor de prelucrat lemn rotund, precum și a unor măsuri de aplicare a Regulamentului (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor ce revin operatorilor care introduc pe piață lemn și produse din lemn din 04.06.2014, aprobate prin HG nr. 470/2014, cu modificările și completările ulterioare;*
* *REGULAMENTUL (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn (EUTR);*
* *REGULAMENTUL de punere în aplicare (UE) nr. 607/2012 al Comisiei din 6 iulie 2012 privind normele detaliate referitoare la sistemul «due diligence» și la frecvența și natura controalelor privind organizațiile de monitorizare prevăzute în* *EUTR;*
* *METODOLOGIE din 14 mai 2015 de exercitare a atribuțiilor de control prevăzute la art. 2 din Hotărârea Guvernului nr. 668/2011 privind desemnarea autorității competente pentru aplicarea Regulamentului (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn, aprobată prin OM nr. 819/2015;*
* *METODOLOGIE din 8 octombrie 2014 privind organizarea și funcționarea SUMAL, obligațiile utilizatorilor SUMAL, precum și structura și modalitatea de transmitere a informațiilor standardizate, aprobat prin OM nr. 837/2014, cu modificările și completările ulterioare;*
* *ORDIN nr. 836 din 7 octombrie 2014 pentru aprobarea condițiilor și a procedurii de emitere, suspendare sau retragere a acordului de distribuire și utilizare a formularelor documentelor cu regim special;*
* *INSTRUCȚIUNI privind termenele, modalitățile și perioadele de colectare, scoatere și transport al materialului lemnos, aprobate prin OM nr. ORDIN nr. 1.540 din 3 iunie 2011 (\*actualizat\*);*
* *REGULAMENT din 1 septembrie 2015 privind organizarea, funcționarea și componența Comisiei de atestare a operatorilor economici pentru activitatea de exploatare forestieră, precum și criteriile de atestare pentru activitatea de exploatare forestieră, aprobat prin OM nr. 1330/2015;*
* *LEGEA nr. 171/2010, privind stabilirea și sancționarea contravențiilor silvice, cu modificările și completările ulterioare;*
* *LEGEA nr. 407/2006, vânătorii și a protecției fondului cinegetic, cu modificările și completările ulterioare;*
* *LEGEA nr. 56/2010, privind accesibilizarea fondului forestier național, cu modificările și completările ulterioare.*
* *ORDONANȚA DE URGENȚĂ nr. 139 / 2005 privind administrarea pădurilor din România art. 10, 17 și 18, cu modificările și completările ulterioare*
* *LEGEA nr. 107/2011 privind comercializarea materialelor forestiere de reproducere, cu modificările și completările ulterioare.*
* *LEGEA nr. 374/2006 privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art. III alin. (1) din Legea nr. 169/1997 pentru modificarea și completarea Legii fondului funciar nr. 18/1991;*
* *ORDONANȚA DE URGENȚĂ nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare;*
* *ORDONANȚA Guvernului nr. 2/2001 privind regimul juridic al contravențiilor cu modificările și completările ulterioare;*
* *LEGEA nr. 252/2003 privind registrul unic de control;*
* *LEGEA nr. 287/2009 privind Codul Civil, republicată, cu completările și modificările ulterioare.*
* să permită accesul echipei de control în spațiile în care se desfășoară activitatea pentru care a fost autorizată/avizată, precum și în spațiile unde se află documentele aferente activității desfășurate și sistemele informatice utilizate;
* să răspundă la solicitarea de a fi prezentă, respectiv reprezentată la un nivel corespunzător, la data și ora stabilite, astfel încât să asigure desfășurarea optimă a activității de control;
* să permită și să asigure efectuarea în bune condiții a activității de control și să acorde sprijinul necesar desfășurării acesteia;
* să pună la dispoziția echipei de control, la termenele și în forma solicitată, toate înscrisurile, informațiile, înregistrările de orice fel, inclusiv cele telefonice în legătură cu ordinele de tranzacționare primite/transmise, fișierele, registrele și evidențele contabile aferente activității pe care o desfășoară, documentele în original, copiile certificate conform cu originalul, precum și traducerea legalizată în limba română, după caz;
* să colaboreze pe întreaga perioadă de desfășurare a activității de control în vederea determinării situațiilor de fapt, prin prezentarea în întregime a faptelor cunoscute și a tuturor documentelor justificative;
* să înregistreze și să semneze procesele-verbale de control, procesele-verbale de ridicare date/documente, documentele în original întocmite, notele de relații, notele de obiecțiuni și alte asemenea.
  + 1. **Obligații în situația în care persoanele care sunt supuse activităților de constatare a contravențiilor beneficiază de instrumentele** **care să asigure prevenirea săvârșirii de contravenții în conformitate cu prevederile Legii nr. 270 din 22 decembrie 2017 a prevenirii, în cazul faptelor prevăzute de Hotărârea de Guvern nr.33/2018**
* să respecte/să ducă la îndeplinire măsurile de remediere dispuse de agentul constatator în planul de remediere, anexat la procesul verbal de constatare și sancționare a contravenției)
* să respecte termenul de remediere stabilit de agenții constatatori la data înmânării/ comunicării procesului verbal de constatare a contravenției;
* să permită reluarea controlului în cel mult 10 zile de la data expirării termenului de remediere.

1. **MODALITATEA DE ACORDARE A ÎNDRUMĂRILOR**

În perioada controlului, agenții constatatori furnizează persoanelor care sunt supuse activităților de constatare a contravențiilor informațiile publice care pot fi utile prevenirii săvârșirii de contravenții, precum:

* Comunicarea către entitățile controlate a surselor de informare afișate pe pagina de internet a Ministerului Apelor și Pădurilor la aplicarea prevederilor art. 3 alin. (1) lit. a, lit. b) și lit. c) din Legea nr. 270/2017*– legislație în vigoare, drepturi și obligații în control, respectiv faptele contravenționale specifice și sancțiunile care se impun în cazul săvârșirii acestora*, precum și ale alin. (3) lit. b) - *spețele similare cu frecvență ridicată și soluțiile de îndrumare emise în aceste cazuri, precum și procedurile de control;*
* Comunicarea către entitățile controlate a surselor de informare afișate de Ministerul pentru Mediul de Afaceri, Comerț și Antreprenoriat;
* Înștiințarea persoanelor supuse controlului dacă sunt îndeplinite condițiile pentru ca acestea să beneficieze de instrumentele reglementate de prevederile Legii nr. 270 din 22 decembrie 2017 a prevenirii, în cazul faptelor prevăzute de Hotărârea de Guvern nr.33/2018;
* Indicațiile și orientările necesare pentru evitarea pe viitor a încălcării prevederilor

Despre îndeplinirea acestei obligații se va face mențiune expresă în procesul-verbal de control, arătându-se indicațiile și orientările oferite.